rejauldu/bengali-wikipedia huggingface dataset:
তেলেফোস ইউয়ের্গেতেস () একজন ইন্দো-গ্রিক রাজা ছিলেন, যিনি আনুমানিক ৭৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্যন্ত"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, . আরাখোশিয়া অঞ্চল শাসন করেন। যদিও ঐতিহাসিক সিনিয়রের মতে, তেলেফোস ৬০ খ্রিস্টপূর্বাব্দ নাগাদ রাজত্ব করেছিলেন।Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)   মুদ্রা  তেলেফোস ইউয়ের্গেতেসের নামাঙ্কিত খুব কম সংখ্যক মুদ্রাই আবিষ্কৃত হয়েছে। একটি দ্বিভাষী রৌপ্য মুদ্রার এক পিঠে সর্পাকৃতি দানবের মূর্তি ও অপ্র পিঠে হেলিওস ও সেলেনের চিত্র মুদ্রিত রয়েছে। তার ব্রোঞ্জ মুদ্রার এক পিঠে জিউসের চিত্র ও অপর পিঠে হাটু মুড়ে বসে থাকা একজন মানুষের চিত্র খোদিত রয়েছে। তার মুদ্রাগুলিতে গ্রিক লিপিতে বাসিলেওস ইউয়ের্গেতোউ তেলেফোউ এবং খরোষ্ঠী লিপিতে মহারাজস কালক্রমস তেলিফস কথাটি উৎকীর্ণ রয়েছে। তিনি আর্খেবিওস দিকাইওস নিকেফোরোসের মুদ্রাতেও নিজের নাম খোদাই করান।     তথ্যসূত্র       বিষয়শ্রেণী:ইন্দো-গ্রিক শাসক
সাউন্ড টেকনিক্স লন্ডনের চেলসিতে অবস্থিত একটি রেকর্ডিং স্টুডিও যা ১৯৬৫ থেকে ১৯৭৬ সাল পর্যন্ত সক্রিয় ছিল। রেকর্ডিং প্রকৌশলী জেফ ফ্রস্ট এবং জন উডের দ্বারা একটি প্রাক্তন দুগ্ধশালায় স্টুডিওটি প্রতিষ্ঠিত হয়েছিল। স্টুডিওটি সুপরিচিত হয়ে উঠেছিল, যেখানে জো বয়েডের উইচসিসন প্রকাশনা কোম্পানিতে ফেয়ারপোর্ট কনভেনশন, নিক ড্রেক এবং জন মার্টিনের মতো অনেক লোক-রক ক্রিয়াকলাপ স্বাক্ষরিত হয়েছিল, এবং ১৯৬০-এর দশকের শেষের দিকে এবং ১৯৭০-এর দশকের গোড়ার দিকে এখানে তাদের অ্যালবামগুলি রেকর্ড করেছিল। এই স্টুডিওতে পিংক ফ্লয়েড, এলটন জন এবং জেথ্রো টুলের প্রথম রেকর্ড তৈরি হয়েছিল।  সাউন্ড টেকনিক্সে রেকর্ডকৃত শিল্পীদের আংশিক তালিকা  বহিঃসংযোগ  বিষয়শ্রেণী:লন্ডনের রেকর্ডিং স্টুডিও বিষয়শ্রেণী:১৯৬৪-এ যুক্তরাজ্যে প্রতিষ্ঠিত
বাসুদেব চট্টোপাধ্যায় (১ জানুয়ারি ১৯৪৮ - ৯ এপ্রিল ২০০৮) ছিলেন একজন ভারতীয় বাঙালি ইতিহাসবিদ, শিক্ষাবিদ ও লেখক। সেন্টার ফর গান্ধীয়ান স্টাডিজ-এর প্রতিষ্ঠাতা-ডিরেক্টর ছিলেন তিনি। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৪৯,  জন্ম ও শিক্ষাজীবন বাসুদেব চট্টোপাধ্যায় পশ্চিমবঙ্গের কলকাতায় ১৯৪৮ খ্রিস্টাব্দের ১ জানুয়ারি জন্মগ্রহণ করেন। তিনি ১৯৬৭ খ্রিস্টাব্দের কলকাতার মৌলানা আজাদ কলেজ থেকে ইতিহাসে অনার্স-সহ বি.এ পাশ করেন। ১৯৬৯ খ্রিস্টাব্দে ইতিহাসের উপর  কলকাতা বিশ্ববিদ্যালয়ের স্নাতকোত্তর ডিগ্রি লাভ করেন। কলেজে অধ্যাপনাকালেই ১৯৮৫ খ্রিস্টাব্দে অর্জন করেন ডক্টরেট।  কর্মজীবন স্নাতকোত্তর ডিগ্রি লাভের পর ১৯৭২ খ্রিস্টাব্দে  আশুতোষ কলেজে অধ্যাপনা দিয়েই কর্মজীবন শুরু করেন। ১৯৮৪ খ্রিস্টাব্দে যোগ দেন বিশ্বভারতীতে। পাঁচ বছর পর যোগ দেন কলকাতা বিশ্ববিদ্যালয়ের ইতিহাস বিভাগে। তিনি ২০০০ খ্রিস্টাব্দ হতে ২০০৮ খ্রিস্টাব্দের ৩১ জানুয়ারি পর্যন্ত এই বিভাগে অত্যন্ত সম্মানজনক আশুতোষ অধ্যাপক পদে ছিলেন। এই সময়েই তিনি নানা ধরনের রাজ্যস্তরের ও প্রাতিষ্ঠানিক দায়িত্ব পালন করেন।  এছাড়াও, ১৯৯৭ খ্রিস্টাব্দ হতে ২০০০ খ্রিস্টাব্দ পর্যন্ত 'নেতাজী ইনস্টিটিউট ফর এশিয়ান স্টাডিজ'-এর সামাজিক ও রাজনৈতিক ইতিহাসের অধ্যাপক ও বিভাগীয় প্রধানের দায়িত্বসহ  নেতাজী সুভাষ মুক্ত বিশ্ববিদ্যালয়ের স্কুল অফ স্টাডিজের সাম্মানিক অধিকর্তার পদে ছিলেন। কলকাতা বিশ্ববিদ্যালয়ের ইতিহাসের বিভাগীয় প্রধান ও সিনেট সদস্য ও ভারতের উচ্চশিক্ষা প্রতিষ্ঠানগুলির জন্য ন্যাক-টিমের অন্যতম সদস্য ছিলেন তিনি। এছাড়াও,তিনি ২০০৪ খ্রিস্টাব্দ হতে আমৃত্যু ঐতিহাসিক গুরুত্বপূর্ণ নথি সংগ্রহ ও সংরক্ষণের জন্য গঠিত পশ্চিমবঙ্গ রাজ্য অভিলেখ্যাগার বা মহাফেজখানার সাম্মানিক অধিকর্তার দায়িত্বে ছিলেন।  বিভিন্ন পত্রপত্রিকায় অধ্যাপক বাসুদেব চট্টোপাধ্যায়ের শতাধিক নিবন্ধ প্রকাশিত হয়েছে এবং বাংলা ও ইংরাজী ভাষায় অন্তত দশটি মূল্যবান গ্রন্থ রচিত হয়েছে। তার রচিত উল্লেখযোগ্য গ্রন্থগুলি হল— রচিত গ্রন্থসমূহ—  বাংলা, বাঙালি, বাংলাদেশ (২০০২)  বাংলায় বিপ্লববাদের পালাবদল (২০০৩), প্রোগ্রেসিভ পাবলিশার্স, কলকাতা  বঙ্গভঙ্গের পূর্বাপর (২০০৬)  ক্রাইম অ্যান্ড কন্ট্রোল ইন আর্লি কলোনিয়াল বেঙ্গল:১৭৭০-১৮৬০ (২০০০) , কে পি বাগচি অ্যান্ড কোম্পানি, কলকাতা   আ জিঙ্গল অফ বেলস্: এ শর্ট হিস্ট্রি অফ দি জেনারেল পোস্ট-অফিস (২০০৪)কে পি বাগচি অ্যান্ড কোম্পানি, কলকাতা   ফোকলোর অফ বেঙ্গল   দি টাউন হল অফ ক্যালকাটা:এ ব্রিফ হিস্ট্রি (১৯৯৮)  কমিউনালিজম কনডেমড, গুজরাট জেনোসাইড ২০০২ (রামকৃষ্ণ চ্যাটার্জি'র সঙ্গে যৌথভাবে)   সম্মাননা   ২০০৫ খ্রিস্টাব্দে পশ্চিমবঙ্গ সরকার তার আ জিঙ্গল অফ বেলস্: এ শর্ট হিস্ট্রি অফ দি জেনারেল পোস্ট-অফিস গ্রন্থটির জন্য তাকে রবীন্দ্র পুরস্কার প্রদান করে।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি ইতিহাসবিদ বিষয়শ্রেণী:রবীন্দ্র পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
গোরমি () ভারতের মধ্য প্রদেশ রাজ্যের ভিন্দ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৭ মিটার (৪৮২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গোরমি শহরের জনসংখ্যা হল ১৭,২৫৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে গোরমি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ভিন্দ জেলার শহর ও নগর
গ্লিনিস জন্স (; জন্ম: ৫ অক্টোবর ১৯২৩) হলেন একজন সাবেক ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা। তিনি তার ভারী কণ্ঠ ও স্বভাবগত ব্যক্তিত্বের জন্য পরিচিত। অভিনয়ের স্বীকৃতি হিসেবে তিনি একটি টনি পুরস্কার অর্জন করেন এবং একটি করে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।  জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে আ লিটল নাইট মিউজিক নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র ম্যারি পপিন্স-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি দ্য সানডাউনার্স (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং দ্য চ্যাপম্যান রিপোর্ট (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন জন্স ১৯২৩ সালের ৫ই অক্টোবর দক্ষিণ আফ্রিকার প্রিটোরিয়ায় জন্মগ্রহণ করেন। তার মাতা অ্যালিস মড স্টিল (জন্ম: অয়ারহ্যাম, ১৯০১-১৯৭০) ছিলেন একজন পিয়ানোবাদক এবং পিতা মারভিন জন্স (১৮৯৯-১৯৯২) ছিলেন মঞ্চ ও চলচ্চিত্র অভিনেতা। তার জন্মের সময় তার পিতামাতা প্রিটোরিয়ায় এক সফরে গিয়েছিলেন। তার পূর্বপুরুষগণ পশ্চিম ওয়েলসের বাসিন্দা ছিলেন।  কর্মজীবন তিনি অ্যানাদার টাইম, অ্যানাদার প্লেস (১৯৫৮) চলচ্চিত্রে কাজ করতে ব্রিটেন ফিরে আসেন এবং শেক হ্যান্ডস উইথ দ্য ডেভিল (১৯৫৯)-এ অভিনয় করেন। পরের বছর তিনি দ্য স্পাইডার্স ওয়েব ও দ্য সানডাউনার্স চলচ্চিত্রে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি দ্য চ্যাপম্যান রিপোর্ট (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  জন্স ওয়াল্ট ডিজনি প্রযোজিত রবার্ট স্টিভেনসনের সঙ্গীতধর্মী চলচ্চিত্র ম্যারি পপিন্স (১৯৬৪)-এ উইনিফ্রেড ব্যাংকস চরিত্রে অভিনয় করে খ্যাতি অর্জন করেন। পরের বছর তিনি ডিয়ার ব্রিজিট (১৯৬৫) চলচ্চিত্র জেমস স্টুয়ার্টের চরিত্রের স্ত্রীর ভূমিকায় অভিনয় করেন। ১৯৬৬ সালে তাকে গ্যারিক থিয়েটারে দ্য কিংস মেয়ার মঞ্চনাটকে দেখা যায়।  তিনি ব্রডওয়ে মঞ্চে আ লিটল নাইট মিউজিক নাটকে ডিজাইরি আর্মফেল্ট চরিত্রে কাজের জন্য তিনি শ্রেষ্ঠ মুখ্য অভিনেত্রী বিভাগে টনি পুরস্কার অর্জন করেন।  তথ্যসূত্র  বহিঃসংযোগ         বিষয়শ্রেণী:১৯২৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:ব্রিটিশ গায়িকা বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:ব্রিস্টলের অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ব্রিটিশ কণ্ঠাভিনেত্রী বিষয়শ্রেণী:ব্রিটিশ বেতার অভিনেত্রী বিষয়শ্রেণী:দক্ষিণ আফ্রিকান চলচ্চিত্র অভিনেত্রী বিষয়শ্রেণী:দক্ষিণ আফ্রিকান টেলিভিশন অভিনেত্রী বিষয়শ্রেণী:দক্ষিণ আফ্রিকান সঙ্গীতশিল্পী বিষয়শ্রেণী:নৃত্য শিক্ষক বিষয়শ্রেণী:অডিওবই পাঠক বিষয়শ্রেণী:ইংরেজ বংশোদ্ভূত ব্রিটিশ বিষয়শ্রেণী:ব্রিটিশ নারী নৃত্যশিল্পী বিষয়শ্রেণী:ব্রিটিশ শিশু অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:২০শ শতাব্দীর ব্রিটিশ গায়িকা বিষয়শ্রেণী:২০২৪-এ মৃত্যু
উমামা ফাতেমা  একজন বাংলাদেশি শিক্ষার্থী ও কর্মী। তিনি বৈষম্যবিরোধী ছাত্র আন্দোলন সংগঠনের কেন্দ্রীয় সমন্বয়ক ছিলেন এবং পরবর্তীতে সংগঠনটির মুখপাত্র নিযুক্ত হন। তিনি পূর্বে বাংলাদেশ ছাত্র ফেডারেশন ঢাকা বিশ্ববিদ্যালয় শাখার সম্পাদক ছিলেন।   প্রারম্ভিক জীবন ও শিক্ষা  উমামা ফাতেমা বাংলাদেশের চট্টগ্রামে জন্মগ্রহণ করেন। তিনি ঢাকা বিশ্ববিদ্যালয়ের প্রাণরসায়ন ও অণুপ্রাণ বিজ্ঞান বিভাগ থেকে স্নাতক সম্পন্ন করেছেন।   আন্দোলন  উমামা ফাতেমা বিশ্ববিদ্যালয়ে ভর্তির পর যুক্ত হন ছাত্র ফেডারেশন, ঢাকা বিশ্ববিদ্যালয় ইউনিটে। এরপর যুক্ত হন টিএসসিতে মেট্রো স্টেশন বিরোধী আন্দোলন, গণরুম-গেস্টরুমের বিরুদ্ধে আন্দোলনসহ চব্বিশের বৈষম্যবিরোধী ছাত্র আন্দোলনে। পাশাপাশি, মঙ্গলবারের গপ্পোসপ্পো নামের একটা সাপ্তাহিক পাঠচক্রের মাধ্যমে বুদ্ধিবৃত্তিক তৎপরতার সাথেও তিনি যুক্ত ছিলেন।  তিনি বৈষম্যবিরোধী ভর্তির  আন্দোলনের কেন্দ্রীয় সমন্বয়ক হিসেবে দায়িত্ব পালন করেছেন। তিনি কোটা সংস্কার আন্দোলনেও সক্রিয় ছিলেন।  ২০২৫ সালের জানুয়ারিতে, একটি ভাইরাল ভিডিওতে তিনি  পুলিশ বাহিনীর ইউনিফর্মের রঙ পরিবর্তন করে গোলাপি করার প্রস্তাব দেন, যা সামাজিক মাধ্যমে ব্যাপক আলোচনার সৃষ্টি করে। এছাড়াও মার্কিন যুক্তরাষ্ট্রের সরকারের দেওয়া "ম্যাডেলিন অলব্রাইট অনারারি গ্রুপ অ্যাওয়ার্ড’" গ্রহণ না করায় তিনি বেশ আলোচিত হোন। ৪ মে ২০২৫, উমামা নারী কমিশনের রিপোর্ট বাতিল হলে অন্যগুলোও বাতিলযোগ্য বলে মন্তব্য করেন।   ডাকসু নির্বাচন ২০২৫  তিনি ২০২৫ সালের ডাকসু নির্বাচনে সহসভাপতি (ভিপি) পদে প্রতিদ্বন্দ্বিতা করেন। এবং সাদিক কায়েম এর কাছে প্রায় ১১০০০ হাজার ভোটের ব্যবধানে পরাজিত হন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বৈষম্যবিরোধী ছাত্র আন্দোলনের সমন্বয়ক বিষয়শ্রেণী:বাংলাদেশী আন্দোলন কর্মী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
পুলাপার্থী রমনজানিউলু (আঞ্জি বাবু) একজন ভারতীয় রাজনীতিবিদ, যিনি তেলুগু দেশম পার্টির সদস্য। রমনজানিউলু অন্ধ্র প্রদেশ বিধানসভার সদস্য এবং বীমাভরম আসনের প্রতিনিধিত্ব করেন। ২০০৯ থেকে ২০১৪ সাল পর্যন্ত তিনি বিধায়ক হিসাবে কাজ করার সময় পর্যন্ত তিনি ভারতীয় জাতীয় কংগ্রেসে ছিলেন    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তেলুগু দেশম পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অন্ধ্রপ্রদেশ বিধানসভার সদস্য ২০০৯-২০১৪ বিষয়শ্রেণী:অন্ধ্রপ্রদেশ বিধানসভার সদস্য ২০১৪-২০১৯ বিষয়শ্রেণী:পশ্চিম গোদাবরী জেলার ব্যক্তি বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
চিরিরবন্দর উপজেলা বাংলাদেশের দিনাজপুর জেলার অন্তর্গত একটি প্রশাসনিক কেন্দ্র।   অবস্থান ও আয়তন  জেলা সদর হতে ১৬ কি.মি পূর্বে এর অবস্থান। এ উপজেলার উত্তরে খানসামা উপজেলা ও নীলফামারী জেলার সৈয়দপুর উপজেলা, দক্ষিণে ফুলবাড়ী উপজেলা ও ভারতের পশ্চিমবঙ্গ, পূর্বে পার্বতীপুর উপজেলা, পশ্চিমে দিনাজপুর সদর উপজেলা।   ইতিহাস  ব্রিটিশ আমলে চিরির নদীর তীরে সওদাগররা বড় বড় নৌকায় করে পণ্য আনা নেয়া করত। ব্যবসার কারণে এ নদীর তীরে একটি বন্দর গড়ে ওঠে। চিরির নদীর নামানুসারে এ বন্দরটির নাম হয় চিরিরবন্দর। ১৯১৪ সালে চিরিরবন্দর থানা গঠিত হয়। এরপর ১৯৮৩ সালে চিরিরবন্দর উপজেলায় পরিণত হয়।   জনসংখ্যার উপাত্ত  ২০১১ সালের জরিপ অনুযায়ী মোট জনসংখ্যা ২,৯২,৫০০ জন; এর মধ্যে পুরুষ - ১,৪৬,৬১৯ জন এবং মহিলা - ১,৪৫,৮৮১ জন। জনসংখ্যার ঘনত্ব ৮৫৯।   শিক্ষা  প্রধান শিক্ষা প্রতিষ্ঠানগুলোর মধ্যে: স্কুল   মেহের হোসেন রেসিডেন্সিয়াল মডেল স্কুল সিটি রেসিডেন্সিয়াল মডেল স্কুল এন্ড কলেজ  আইডিয়াল রেসিডেন্সিয়াল মডেল স্কুল আমেনা বাকী রেসিডেন্সিয়াল মডেল স্কুল চিরিরবন্দর পাইলট উচ্চ বিদ্যালয় চিরিরবন্দর গার্লস স্কুল আলোকডিহি জে.বি উচ্চ বিদ্যালয় দক্ষিণ পলাশ বাড়ী উচ্চ বিদ্যালয় সুখিপীর প্রাথমিক বিদ্যালয় সুখিপীর বহুমুখী উচ্চ বিদ্যালয় বিন্নাকুড়ী উচ্চ বিদ্যালয় সানলাইট স্কুল হাশিমপুর মোল্লাপাড়া উচ্চ বিদ্যালয় বাসুদেবপুর উচ্চ বিদ্যালয় প্রধান জগন্নাথপুর উচ্চ বিদ্যালয় রাজাপুর এস.সি দ্বি মুখী উচ্চ বিদ্যালয় ডেফোডিল রেসিডেন্সিয়াল মডেল স্কুল  পূর্ব সাইতাড়া উচ্চ বিদ্যালয়  কলেজ ইছামতি ডিগ্রী কলেজ ইছামতি মহিলা কলেজ চিরিরবন্দর সরকারি ডিগ্রি কলেজ চিরিরবন্দর মহিলা সরকারি কলেজ সুখিপীর মহা বিদ্যালয় ফতেজংপুর মহাবিদ্যালয় কারেন্ট হাট কলেজ চিরিরবন্দর বি এম কলেজ   অর্থনীতি  কৃষি চিরিরবন্দর উপজেলার অধিকাংশ মানুষই কোন না কোনভাবে কৃষি কাজের সাথে জড়িত। ধান, গম, ভুট্টা, কলা ও আলু প্রধান অর্থকরী ফসল। এছাড়া পেঁয়াজ, রসুন, লিচুও অন্যতম। নদীতে প্রাপ্ত মাছ ছাড়াও এ অঞ্চলে বাণিজ্যিকভাবে মাছ চাষ করা হয়। শিল্প উপজেলার ১২নং আলোকডিহি ইউনিয়ন পরিষদে নির্মাণাধীন রপ্তানী প্রক্রিয়াকরণ এলাকা "ট্রিলিয়ন গোল্ড লিমিটেড" বেকার সমস্যা সমাধানের সাথে সাথে এলাকার উন্নয়নেও ভূমিকা রাখবে।  নদীসমূহ thumb|চিরিরবন্দরের কাছে রেলসেতু থেকে তোলা কাঁকড়া নদীর দৃশ্য। চিরিরবন্দরে তিনটি নদী রয়েছে। নদী তিনটি হচ্ছে আত্রাই নদী, ছোট যমুনা নদী এবং কাঁকড়া নদীড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৪।   বিবিধ    প্রশাসনিক এলাকা  চিরিরবন্দর উপজেলায় ইউনিয়ন রয়েছে ১২ টি।  ১ নং নশরতপুর ইউনিয়ন  ২ নং সাতনালা ইউনিয়ন ৩ নং ফতেজংপুর ইউনিয়ন  ৪ নং ইসবপুর ইউনিয়ন  ৫ নং আব্দুলপুর ইউনিয়ন  ৬ নং অমরপুর ইউনিয়ন  ৭ নং আউলিয়াপুকুর ইউনিয়ন  ৮ নং সাইতারা ইউনিয়ন  ৯ নং ভিয়াইল ইউনিয়ন  ১০ নং পুনট্টি ইউনিয়ন  ১১ নং তেতুলিয়া ইউনিয়ন  ১২ নং আলোকডিহি ইউনিয়ন   গ্যালারি   তথ্যসূত্র  বহিঃসংযোগ    বিষয়শ্রেণী:দিনাজপুর জেলার উপজেলা বিষয়শ্রেণী:চিরিরবন্দর উপজেলা
টেইলর সুইফট: দ্য ইরাস ট্যুর হলো ২০২৩ সালের একটি আমেরিকান সংগীতানুষ্ঠানিক চলচ্চিত্র। এটি প্রযোজনা করেছেন যুক্তরাষ্ট্রের গায়িকা এবং গীতিকার টেইলর সুইফট । স্যাম রেঞ্চ পরিচালিত এই চলচ্চিত্রে টেইলর সুইফটের বর্তমানে ২০২৩-২০২৪ বর্ষে চলমান 'দ্য ইরাস ট্যুর' কন্সার্ট-কে প্রামাণ্য চলচ্চিত্র হিসেবে দেখানো হচ্ছে। চলচ্চিত্রটি বিতরণের জন্য টেইলর সুইফট হলিউডের প্রধান কিছু চলচ্চিত্র প্রদর্শনকারী স্টুডিও'র সাথে আলোচনা করলেও তারা চূড়ান্ত কোনো চুক্তিতে পৌঁছাতে পারে নি। পরবর্তীতে সুইফট এএমসি থিয়েটারস এবং সিনেমার্ক থিয়েটার্সের সাথে তার চলচ্চিত্রের বিতরণের জন্য অভূতপূর্ব একটি চুক্তি করে।   তথ্যসূত্র   বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন প্রামাণ্য চলচ্চিত্র বিষয়শ্রেণী:মার্কিন সঙ্গীতধর্মী চলচ্চিত্র
গোবিন্দ আন্দারিভাদেলে  হলো ২০১৪ সালের তেলুগু ভাষার একশন - ড্রামা ধরনের চলচ্চিত্র। চলচ্চিত্রটি কৃষ্ণা ভামসি পরিচালনা এবং প্রযোজনা করেছেন বাদলা গনেশ। চলচ্চিত্রটিতে মূল ভূমিকাতে অভিনয় করেছেন রাম চরণ এবং কাজল আগারওয়াল।   অভিনয়    রাম চরণ - অভিরাম  কাজল আগারওয়াল - সত্যা   তথ্যসূত্র   বিষয়শ্রেণী:তেলুগু ভাষার চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:অন্ধ্রপ্রদেশে ধারণকৃত চলচ্চিত্র বিষয়শ্রেণী:তামিলনাড়ুতে ধারণকৃত চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:পোল্লাচিতে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:জর্ডানে ধারণকৃত চলচ্চিত্র বিষয়শ্রেণী:কারঈকুড়ীতে ধারণকৃত চলচ্চিত্র বিষয়শ্রেণী:কোনাসিমার পটভূমিতে চলচ্চিত্র
থাম্ব|টোমেটো পাতার পত্ররন্ধ্র। উদ্ভিদবিদ্যায় স্টোমা বা পত্ররন্ধ্র (বহুবচন "স্টোমাটা"), যাকে স্টোমেট (বহুবচন "স্টোমেটস") [1] (গ্রীক from, "মুখ" থেকে) বলা হয়, [2] একটি ছিদ্র, যা পাতা, ডালপালার এপিডার্মিসে পাওয়া যায় , এবং অন্যান্য অঙ্গগুলি যা গ্যাস বিনিময়কে সহায়তা করে। ছিদ্রটি স্টোরমাটাল খোলার আকারকে নিয়ন্ত্রণ করার জন্য দায়ী গার্ড সেল হিসাবে পরিচিত বিশেষত প‍্যারেনকাইমা কোষগুলির একটি জুড়ি দ্বারা সীমানাযুক্ত  এই শব্দটি সাধারণত যৌগিকভাবে পুরো স্টোম্যাটাল কমপ্লেক্সকে বোঝার জন্য ব্যবহৃত হয়, জোড়াযুক্ত প্রহরী কোষ এবং ছিদ্র নিজেই গঠিত যা স্টোম্যাটাল অ্যাপারচার হিসাবে পরিচিত। [3] বায়ু এই উদ্যানগুলির মাধ্যমে বায়বীয় বিচ্ছুরণের মাধ্যমে উদ্ভিদে প্রবেশ করে এবং এতে কার্বন ডাই অক্সাইড থাকে যা সালোকসংশ্লেষণ এবং অক্সিজেনে ব্যবহৃত হয় যা শ্বাসকষ্টে ব্যবহৃত হয়। সালোকসংশ্লেষণের উপ-পণ্য হিসাবে উৎপাদিত অক্সিজেন এই একই খোলার মাধ্যমে বায়ুমণ্ডলে বিচ্ছুরিত হয়। এছাড়াও, জলীয় বাষ্প স্টোমাটার মাধ্যমে বায়ুমণ্ডলে ট্রান্সপায়ার নামক প্রক্রিয়াতে বিচ্ছুরিত হয়।  স্টোম্যাটা লিভারওয়োর্টস বাদে সমস্ত জমি উদ্ভিদ গোষ্ঠীর স্পোরোফাইট প্রজন্মে উপস্থিত রয়েছে। ভাস্কুলার গাছগুলিতে স্টোমাটার সংখ্যা, আকার এবং বণ্টন ব্যাপকভাবে পরিবর্তিত হয়। ডিকোটাইল্ডনে সাধারণত উপরের পৃষ্ঠের তুলনায় পাতাগুলির নিচের পৃষ্ঠে বেশি স্টোমাটা থাকে। পেঁয়াজ, ওট এবং ভুট্টার মতো মনোোকটিলেডনের উভয় পাতাগুলিতে প্রায় একই পরিমাণে স্টোমাটা থাকতে পারে। [৪]: ৫ ভাসমান পাতাসহ উদ্ভিদে স্টোমাটা কেবল ওপরের এপিডার্মিসে পাওয়া যায় এবং ডুবে থাকা পাতাগুলিতে পুরো স্টোমাটার অভাব হতে পারে। বেশিরভাগ গাছের প্রজাতির স্টোমাটা কেবল নিচের পাতার পৃষ্ঠে থাকে 5 উপরের এবং নিচের উভয় পাতায় স্টোমাটাযুক্ত পাতাগুলি বলা হয় অ্যাম্ফিস্টোমেটাস পাতা; স্টোমাটা কেবল নিচের তলদেশের পাতাগুলি হাইপোস্টোমেটাস এবং স্টোমাটার সাথে কেবল ওপরের পৃষ্ঠের পাতাগুলি এপিস্টোমেটাস বা হাইপারস্টোমেটাস হয় [ আকার প্রজাতিগুলিতে পরিবর্তিত হয়, প্রান্ত থেকে শেষের দৈর্ঘ্য 10 থেকে 80 মিমি এবং প্রস্থ কয়েক থেকে 50 মিমি অবধি থাকে  গঠন প্রজাতির ওপর নির্ভর  করে পাতার প্রতি এক  বর্গ সেন্টিমিটারে ১,০০০ হতে ৬০,০০০ পত্ররন্ধ্র থাকতে পারে।  প্রাণীকুলের অপরিহার্য প্রক্রিয়া  এর মাধ্যমে উদ্ভিদ অক্সিজেন ত্যাগ করে এবং কার্বন-ডাই-অক্সাইড গ্রহণ করে। আর এ অক্সিজেন যা উদ্ভিদ ত্যাগ করে তা আমরা গ্রহণ করি। তাই এটি শুধু উদ্ভিদেরও নয়, প্রাণীদের জন্যেও গুরুত্বপূর্ণ।   তথ্যসূত্র   বিষয়শ্রেণী:উদ্ভিদ বিষয়শ্রেণী:সালোকসংশ্লেষ বিষয়শ্রেণী:প্রস্বেদন বিষয়শ্রেণী:পাতা বিষয়শ্রেণী:জীববিদ্যা বিষয়শ্রেণী:উদ্ভিদের শরীরস্থান বিষয়শ্রেণী:উদ্ভিদ শারীরতত্ত্ব
<noinclude>  এই টেমপ্লেটটি প্রদর্শন করে “ব্রডম্যান অঞ্চল” (১–৫২) এর নেভিগেশন বক্স।   উদ্দেশ্য   ব্রডম্যান এরিয়া ১–৫২ একসঙ্গে তালিকাভুক্ত করে দ্রুত গ্রুপিং ও লিঙ্কিং সুবিধা প্রদান।    যেকোনো নিবন্ধে যেখানে ব্রডম্যান অঞ্চলের আলোচনার প্রয়োজন, সেই পাতার নিচে বা পাশে প্রয়োগ করুন।   ব্যবহার   কোনো প্যারামিটার নেই।    টেমপ্লেট কল করতে লিখুন:   {{ব্রডম্যান অঞ্চল}}    প্যারামিটার ছাড়া স্বয়ংক্রিয়ভাবে ১–৫২ এর তালিকা দেখাবে।   কিভাবে কাজ করে   MediaWiki-এর Navbox টেমপ্লেটের উপর ভিত্তি করে তৈরি।    `<includeonly>` অংশে ন্যাভবক্সের কোড, `` অংশে ডকুমেন্টেশন ও ক্যাটাগরি রাখা হয়েছে।   সীমাবদ্ধতা   শুধুমাত্র ব্রডম্যান এরিয়া নিবন্ধগুলোর জন্য প্রযোজ্য।    অতিরিক্ত কোনো প্যারামিটার সমর্থন করা হয় না।   ক্যাটাগরি   `Template` namespace-এ শুধুমাত্র নিজেই নিম্নোক্ত ক্যাটাগরিতে যুক্ত হবে, কল-পাতায় নয়:     * ব্রডম্যান অঞ্চল
ঝুলন্ত পাথর ( ) এরগাকি প্রকৃতি উদ্যানের একটি ৫০০ টন ভরের গ্রানাইট শিলা, আপাতদৃষ্টিতে রাশিয়ার ক্রাসনোয়ারস্ক ক্রাইয়ের পশ্চিম সায়ান পর্বতমালায় রাদুঝনয় হ্রদের উপরে   উচ্চতায় একটি পাহাড়ের ধারে রয়েছে। পাথরটি এরগাকি প্রকৃতি উদ্যানের অন্যতম পর্যটন আকর্ষণ।   কিংবদন্তি  থাম্ব| ঝুলন্ত পাথর, পশ্চিম সায়ান, এরগাকি পর্বতমালা ধারণা করা হয় পাথর সম্পর্কিত কিংবদন্তি কাহিনিগুলো তুর্কিয় জনগণ এবং সায়ান আদিবাসীদের মাধ্যমে প্রচলিত হয়েছে। তারা বিশ্বাস করে,পাথর নিচে পড়লে পৃথিবী ধ্বংস হয়ে যাবে। এই অঞ্চলে পাথরের একটি শিকল বা খাজ আছে, যা দূর থেকে একজন অন্ধকারাচ্ছন্ন ঘুমন্ত ব্যক্তির মত দেখায়, এটি "ঘুমন্ত সায়ান" নামে পরিচিত স্থানীয় কিংবদন্তি ব্যক্তির প্রতিনিধিত্ব করে।  কিংবদন্তি অনুসারে পাথরটি যদি রাদুজনয় হ্রদে পড়ে যায়, তবে ঘুমন্ত সায়ান জেগে উঠবে। আরেকটি কিংবদন্তি অনুসারে একশিলার পাথরটি ঘুমন্ত সায়ানের হৃদয়। স্থানীয় আদিবাসীদের মতে পাথরটি 'হৃৎস্পন্দনে' কম্পিত হয়। কিছু লোকের বিশ্বাস শিলাটি রাশিয়ার পৌরাণিক নায়ক স্ব্যাটোগরের প্রতিনিধিত্ব করে।  পর্যটকদের বেশ কয়েকটি দল ঝুলন্ত পাথর ঠেলে পাহাড়ের নিচে ফেলার চেষ্টা করেছে, কিন্তু ব্যর্থ হয়েছে। কিছু লোক পাথরটি ধাক্কা দেওয়ার জন্য উইঞ্চ এবং জ্যাক নিয়ে এসেছে। নড়াতে পারেনি; এটি তার ভিত্তিতে সংযুক্ত থেকেছে। এলাকায় ঘন ঘন ভূমিকম্প হলেও পাথরটি ২০২৪ সাল পর্যন্ত নড়ে নি।   বর্ণনা  পাথরটি একটি ঢালের উপর প্রাকৃতিক ভাবে স্থাপিত । ওজন আনুমানিক ৫০০ টন। এটির অবস্থান হ্রদ থেকে  উপরে। পাথরটির দৈর্ঘ্য । এক সময় পাথরটি সরেছিল বলে জানা গেছে, কিন্তু সময়ের সাথে সাথে এটির নিম্নভাগের খাঁজগুলো ভিত্তির সাথে আটকে যায় এবং পাদদেশে জমাট বাঁধে।   গতায়ন  জুন থেকে সেপ্টেম্বরের মধ্যে একটি পায়ে হাঁটা পথে পাথরের কাছে যাওয়া যায়। পথটি  দীর্ঘ। ঝুলন্ত পাথরের কাছে পৌঁছতে পাঁচ থেকে সাত ঘন্টা সময় লাগে। এরগাকি প্রকৃতি উদ্যানে পাথরটি দেখতে পর্যটকদের ৪,৮০০ রুবেল খরচ হয়। এই অঞ্চলের আবহাওয়া দ্রুত পরিবর্তিত হয় এবং জুন মাসেও তুষারপাত হতে পারে।   তথ্যসূত্র   বিষয়শ্রেণী:রুশ ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ক্রাসনোয়ারস্ক ক্রাইয়ের ভূমিরূপ বিষয়শ্রেণী:সায়ান পর্বতমালা বিষয়শ্রেণী:একক শিলা বিষয়শ্রেণী:সাইবেরিয়ার পর্যটন আকর্ষণ
নারায়নপুর বাহরাম উদ্দীন মাধ্যমিক বিদ্যালয় বাংলাদেশের যশোর জেলার একটি শিক্ষা প্রতিষ্ঠান। এটি ১৯৩৭ সালে প্রতিষ্ঠিত হয়।   ইতিহাস  ১৯৩৩ সালে চাটাই দিয়ে ঘেরা ছনের ছাউনি দিয়ে বিদ্যালয়টি যাত্রা শুরু করে। খান সাহেব আব্দুল আজিজ অত্র এলাকার মানুষের স্বেচ্ছা শ্রমে প্রায় ৪.০০ একর জমির উপর কপোতাক্ষ নদ এর তীরে বিদ্যালয়টি প্রতিষ্ঠা করেন। ১৯৩৭ সালে ব্রিটিশ সরকার কর্তৃক ভবন নির্মাণের জন্য অনুমতি লাভ করে। তারপর যশোর জেলা বোর্ডের মাধ্যমে সে বছরই ভবন নির্মাণ করা হয়। ১৯৫০ সালে বিদ্যালয়টি মাইনর অনুমোদন প্রাপ্ত হয়। ১৯৬০ সালে বিদ্যালয়টি দ্বিমুখী মাধ্যমিক বিদ্যালয়ের অনুমতি লাভ করে। তখন সরকারী অনুদানে মাত্র ৩০,০০০ টাকা এবং এলাকার মানুষদের সহায়তায় বিশাল এক ভবন নির্মাণ করা হয়। বর্তমানে ভবনটি ভেঙ্গে একই স্থানে নতুন ভবন নির্মাণ করা হয়েছে।   তথ্যসূত্র   বিষয়শ্রেণী:যশোর জেলার বিদ্যালয়
এরিমি একটি গ্রাম, যা সাইপ্রাসের লিমাসল জেলায় আংশিকভাবে এবং আংশিকভাবে ব্রিটিশ বৈদেশিক অঞ্চল আকরোতিরি এবং ধেকেলিয়াতে অবস্থিত । ২০০১ সালের আদম শুমারি অনুসারে এর জনসংখ্যা ১,৪৩২ জন। সম্প্রতি "অ্যাফ্রোডাইট গার্ডেন" নামে একটি জেলা যোগ করায় এর আকার বৃদ্ধি পেয়েছে, মূলত ব্রিটিশ বংশোদ্ভূত প্রবাসীদের জন্য এই নতুন অঞ্চলটি গড়ে তোলা হয়েছে।  এরিমির নিকটে হ'ল কলোসি গ্রাম, যেখানে কোলোসির দুর্গটি পাওয়া যায়।   সাইপ্রাস ওয়াইন যাদুঘর  সাইপ্রাস মদের যাদুঘরটি এরিমি গ্রামের পাহাড়ের দিকে যাওয়া ওয়াইন রুটের চৌমাথায় এবং লিমাসল এবং পাফোসের মধ্যবর্তী পুরাতন রাস্তায় অবস্থিত।   সাইপ্রাস ওয়াইন যাদুঘর, ঐতিহ্যবাহী এবং সমসাময়িক পদ্ধতি ব্যবহার করে কীভাবে সাইপ্রাস ওয়াইন শতাব্দী পেরিয়ে তার ঐতিহাসিক যাত্রা অব্যাহত রেখেছে তা উপস্থাপন করে। প্রাচীন জার এবং ফুলদানি, মধ্যযুগীয় মদ্যপান জাহাজ, আনাস্তাসিয়া গাইয়ের ব্যক্তিগত সংগ্রহ, পুরানো নথি এবং যন্ত্রপাতিতে দেখা যায় অতীতে কীভাবে ওয়াইন তৈরি হত, সংরক্ষণ করা হত এবং উপভোগ করা হত তা তুলে ধরে। ফটোগ্রাফিক ব্যাকড্রপস এবং অডিওভিজুয়াল সরঞ্জামগুলি থেকে শুরু করে উৎপাদন পর্যন্ত ওয়াইন তৈরির সমস্ত দিক প্রাণবন্ত করে ফুটিয়ে তোলা হয়েছে এই জাদুঘরে।   তথ্যসূত্র   বিষয়শ্রেণী:লিমাসল সম্প্রদায় বিষয়শ্রেণী:লিমাসল জেলা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:সাইপ্রাসের দর্শনীয় স্থান বিষয়শ্রেণী:লিমাসোল জেলার সম্প্রদায়